CELEX: C2006/022/15
Language: el
Date: 2006-01-28 00:00:00
Title: Υπόθεση C-407/05: Αίτηση για την έκδοση προδικαστικής αποφάσεως που υπέβαλε το Hof van Cassatie van België με απόφαση της  8ης Νοεμβρίου 2005  στην υπόθεση Reyniers & Sogama bvba κατά 1. Belgisch Interventie- en Restitutiebureau και 2. Belgische Staat

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/8
            
         Αίτηση για την έκδοση προδικαστικής αποφάσεως που υπέβαλε το Hof van Cassatie van België με απόφαση της 8ης Νοεμβρίου 2005 στην υπόθεση Reyniers & Sogama bvba κατά 1. Belgisch Interventie- en Restitutiebureau και 2. Belgische Staat
   (Υπόθεση C-407/05)
   (2006/C 22/15)
   Γλώσσα διαδικασίας: η ολλανδική
   Με απόφαση της 8ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 21 Νοεμβρίου 2005, το Hof van Cassatie van België υπέβαλε στο Δικαστήριο, στο πλαίσιο της διαφοράς μεταξύ των Reyniers & Sogama bvba και 1. Belgisch Interventie- en Restitutiebureau και 2. Belgische Staat, που εκκρεμεί ενώπιόν του, αίτηση για την έκδοση προδικαστικής αποφάσεως επί του εξής ερωτήματος:
   Πρέπει το άρθρο 11α του κανονισμού (ΕΟΚ) 1062/87 (1) της Επιτροπής, της 27ης Μαρτίου 1987, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως, άρθρο το οποίο προστέθηκε από το άρθρο 1 του κανονισμού (ΕΟΚ) 1429/90 (2) της Επιτροπής, της 29ης Μαΐου 1990, για τροποποίηση του πιο πάνω κανονισμού, το άρθρο 34 του κανονισμού (ΕΟΚ) 2726/90 (3) του Συμβουλίου, της 17ης Σεπτεμβρίου 1990, περί κοινοτικής διαμετακομίσεως, και το άρθρο 49 του κανονισμού (σελ. 15 του πρωτοτύπου) (ΕΟΚ) 1214/92 (4) της Επιτροπής, της 21ης Απριλίου 1992, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως, να ερμηνευθούν υπό την έννοια:
   
               —
            
            
               ότι, αν και η γνωστοποίηση προς τον διασαφιστή δεν ανέφερε την τρίμηνη προθεσμία εντός της οποίας δύναται να αποδειχθεί, κατά ικανοποιητικό για τις αρμόδιες αρχές τρόπο, στο τελωνείο αναχωρήσεως η κανονικότητα της πράξεως διαμετακομίσεως ή ο τόπος όπου πράγματι διαπράχθηκε η παρατυπία, ο δικαστής, λαμβάνοντας υπόψη τα πραγματικά περιστατικά που μπορούν να δικαιολογήσουν την απόφασή του, δύναται να κρίνει ότι παρά ταύτα η γνωστοποίηση που δεν ανέφερε την τρίμηνη αυτή προθεσμία ανταποκρίνεται στον σκοπό του νομοθέτη
            
         
               —
            
            
               ή ότι η γνωστοποίηση προς τον διασαφιστή πρέπει υποχρεωτικά να αναφέρει την τρίμηνη αυτή προθεσμία εντός της οποίας δύναται να αποδειχθεί, κατά ικανοποιητικό για τις αρμόδιες αρχές τρόπο, στο τελωνείο αναχωρήσεως η κανονικότητα της πράξεως διαμετακομίσεως ή ο τόπος όπου πράγματι διαπράχθηκε η παρατυπία, οπότε η αρμόδια αρχή δύναται να προχωρήσει στην είσπραξη μόνον αφότου έχει καταστήσει σαφές στον διασαφιστή ότι διαθέτει προθεσμία τριών μηνών για να προσκομίσει τη ζητηθείσα απόδειξη και όταν η απόδειξη δεν προσκομίστηκε εντός της προθεσμίας αυτής;
            
         
      (1)  ΕΕ L 107, σ. 1.
   
      (2)  ΕΕ L 137, σ. 21.
   
      (3)  ΕΕ L 262, σ. 1.
   
      (4)  ΕΕ L 132, σ. 1.